text: Esbjerg-træner tror på sejr mod FCN
  27 november 2016 kl. 08.44
  EfB’s cheftræner, Colin Todd, tror på, at Esbjerg-spillerne kan hive en sejr hjem i dagens kamp mod FC Nordsjællland.
  Det ser ikke just godt ud for EfB, hvis man kigger på tabellen. Efter 17 kampe i sæsonen ligger de blå- og hvidstribede esbjergensere på den absolutte sidsteplads i Alka Superliga med kun to vundne kampe.
  Men holdets cheftræner, Colin Todd, er alligevel optimistisk forud for dagens hjemmebanekamp mod FC Nordsjælland. Han tror på, at spillerne kan hive de samme gode takter frem fra gemmerne, som de viste i den seneste hjemmebanekamp mod AaB. En kamp, der resulterede i en flot 3-0 sejr til Esbjerg.
  - Mod Nordsjælland forventer jeg, at vi præsterer som i den seneste hjemmekamp mod Aalborg, måske endog bedre, og at vi viser aggressivitet i vores spil. Nordsjælland har haft skuffende kampe, men er i god form for tiden, siger Colin Todd i en pressemeddelelse til TV SYD.
  Herunder kan du se, hvordan EfB's seneste fem kampe gik.
  Dato Hjemmehold Resultat Udehold
      
      
            21/11 Silkeborg IF 3-0 Esbjerg fB
            4/11 Esbjerg fB 3-0 Aab
            31/10 AGF 6-2 Esbjerg fB
            24/10 Esbjerg fB1-3 FC Midtjylland
            17/10 Esbjerg fB2-2 Lyngby Boldklub
  Kampen fløjtes i gang klokken 16.00 og bliver spillet på Blue Water Arena i Esbjerg.
  